open-index/open-wikipedia-markdown huggingface dataset:
Mooirivier (Vaal)

*Hierdie artikel handel oor die rivier in Noordwes. Vir ander riviere met dieselfde naam, sien Mooirivier (dubbelsinnig)*

Die **Mooirivier** is 'n takrivier van die Vaalrivier in Noordwes, Suid-Afrika. 

## Oorsprong 
Die **Mooirivier** ontspring naby Koster en vloei suidwaarts. Gedurende sy afvloei vul dit die Klerkskraaldam, Boskopdam en die Potchefstroomdam. Buite Potchefstroom swenk die rivier suidweswaarts voordat dit in die Vaalrivier uitmond op die grens met die Vrystaat, ongeveer 15 km oos van Stilfontein.  

Sy hoofsytakke is die Wonderfonteinspruit en die Loopspruit, asook die Brakspruit.

Die water in die Mooirivier en sy store is erg besoedel met swaarmetale as gevolg van goud- en uraan-mynontginning in die rivierbekken.

## Verwysings
Provinsies van die Volksrepubliek China

regs|duimnael|350px|Bestuurlike indeling van China.

Daar is drie-en-twintig provinsies, vier munisipaliteite, vyf outonome streke en twee spesiale administratiewe streke in die Volksrepubliek China. Die eiland van Taiwan word deur die Volksrepubliek China as 'n "provinsie" opgeëis, maar is nie onder hulle beheer nie. Taiwan is tans 'n demokratiese eiland wat amptelik as die Republiek China bekend staan.

## Provinsiale indeling 
Daar is 34 provinsiale indelings in die Volksrepubliek China:

### Munisipaliteite 
* Beijing
* Chongqing
* Sjanghai
* Tianjin

### Provinsies 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Yunnan
* Zhejiang

### Outonome streke 
* Guangxi
* Binne-Mongolië
* Ningxia
* Tibet
* Xinjiang

### Spesiale administratiewe streke 
* Hongkong
* Macau
Witvis

Die **witvis** (*Barbus andrewi*) is 'n vis wat in die Bergrivier en die Breederivier-stelsels in Suid-Afrika voorkom. In Engels staan die vis bekend as die *Berg-Breede river whitefish*, soms ook as die *Cape whitefish*.

## Voorkoms 
Die onvolwasse vissies is silwer met onreëlmatige vlekke op terwyl die volwasse visse donker olyfkleurig is aan die bokant, goudkleurig aan die kante en roomkleurig aan die onderkant. Die vis word tot 60&nbsp;cm lank en die Suid-Afrikaanse hengelrekord is 3,407&nbsp;kg.

## Habitat 
Die vis leef in diep rotspoele van groter sytakke en hoofstrome. Hulle oorleef ook in die Voëlvlei- en Groter Brandvleidamme. Die vis vreet ongewerweldes wat op die bodem voorkom asook alge. Hulle broei in die somer. Die eiers word in vloeiende water gelê en broei na ongeveer vyf dae uit.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* Edwards, T.: Doodsklok vir die witvis. In; Custos. Tydskrif oor ons Natuur en Nasionale Parke. Deel 15, nr. 7, Oktober 1986. ISSN 0379-9921
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Barbus-andrewi.html
Oberhausen

**Oberhausen** (Nederduits: *Overhus*) is 'n stad in Noordryn-Wesfale in die weste van Duitsland, met 'n bevolking van 212&nbsp;568 op 31 Desember 2011 en 'n oppervlakte van 77,1 km². Die stad is in 1847 gestig en het op 10 September 1874 stadstatus gekry. Tot November 2012 was Oberhausen bekend as die stad met die hoogste skuld per kapita in Duitsland, totdat die stad se finansiële situasie deur 'n toekenning van die land Noordryn-Wesfale verlig is.

## Verwysings
Zibo

**Zibo** (Chinees: 淄博) is 'n stad in die Chinese provinsie Shandong met 'n bevolking van 4&nbsp;530&nbsp;600 in 2010. 

Die stad is geleë tussen Jinan in die weste, Laiwu en Tai'an in die suidweste, Linyi in die suide, Weifang in die ooste, Dongying in die noordooste en Bintsjou in die ooste.
Dwerg-ghieliemientjie

Die **Dwerg-ghieliemientjie** (*Barbus brevidorsalis*) is 'n varswater vis wat voorkom in die suidelike sytakke van die Kongorivier en die boonste gedeeltes van die Okavango-, Zambezi- en die Kafueriviere. In Engels staan die vis bekend as die *Dwarf barb*.

## Voorkoms 
Die vis se lyf is kort en diep en die baarde ontbreek. Daar is 'n dun swart streep oor die lengte van die vis se lyf met 'n swart kol op die basis van die stertvin. Die vis word tot 40&nbsp;mm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-brevidorsalis.html
Letabarivier

Die **Letabarivier** is 'n belangrike takrivier van die Olifantsrivier in Limpopo, Suid-Afrika.

## Oorsprong 
Die voorlope van die **Groot-Letabarivier** ontspring reeds in Gautengprovinsie, terwyl sommige sytakke van die **Klein-Letabarivier** hul oorsprong in die Soutpansberge het.
 
## Roete 
Die naam **Letabarivier** word gebruik ná die samevloei van die Klein- en Groot-Letabariviere op die wesgrens van die Krugerwildtuin. Die samevloeiing met die Olifantsrivier is in 'n skilderagtige ruigtekloof oos van Olifantskamp in die Krugerwildtuin. Hierdie area word as 'n wildernisstaproete gebruik deur besoekers aan die park.

Hierna sny die Olifantsrivier deur die Lebomboberge by Olifantskloof en steek die landsgrens oor na Gaza-provinsie, Mosambiek waar dit in die Massingirdam invloei.
## Ander sytakke 
Middel-Letabarivier, Baderukwe, Letsitelerivier, Matrabowa, Nhlarhweni, Nwanedzi, Molototsi, Nsamarivier en Wanetsispruit. 

Die sytakke in die Krugerwildtuin is die Tsendze, Mbyashishi, Klein-Letaba, Kumba, Makhadzi, Ngwenyeni, Hlanganine en Shipikani.

## Damme in die Letababekken 
[duimnael|regs|500px|Wild versamel op die oewer digby [Letabakamp in die Krugerwildtuin]]
*Ebenezerdam in die Letsitelerivier
*Tzaneendam in die Groot-Letabarivier
*Magoebaskloofdam, in die Politsirivier
*Modjadjidam, in die Molototsirivier
*Hudson Ntsanwisidam, in die Nsamarivier
*Middel-Letabadam, in die Middel-Letabarivier
*Engelharddam in die Letaba in die Krugerwildtuin.

## Sien ook 
*Luvubu and Letaba Water Management Area (in Engels)

## Verwysings
Hagen

**Hagen** is 'n stad in Noordryn-Wesfale in die weste van Duitsland, met 'n bevolking van 187&nbsp;447 op 31 Desember 2011 en 'n oppervlakte van 160,4 km². Die eerste historiese verwysing na Hagen dateer uit die jaar 775 en op 3 September 1746 het die stad 'n vereenvoudigde belastingswet gekry. Sedert 17 Maart 2012 het Hagen die amptelike bynaam "stad van die *FernUniversität*".

## Verwysings
Hamm

**Hamm** (Latyns: *Hammona*) is 'n stad in Noordryn-Wesfale in die weste van Duitsland, met 'n bevolking van 182&nbsp;112 op 31 Desember 2011 en 'n oppervlakte van 77,1&nbsp;km². Hamm is in 1226 as vooraf beplande stad gestig en het stadstatus gekry. In 1975 het Hamm verskeie gebiede ontvang en is sedertdien 'n stad met 'n bevolking van meer as 100&nbsp;000.

## Verwysings
Sodomie

[duimnael|300px|Ontdekking van sodomie in 'n klooster te [Brugge, 1616.]]

**Sodomie** is 'n historiese term vir "onnatuurlike" seksuele dade.

In die breë sin beskryf dit alle vorme van seks wat as "nie-reproduktief" gesien kan word. So sluit dit seks met diere, orale seks sowel as homoseksuele en heteroseksuele anale penetrasie in. 

In engere sin verwys sodomie egter na anale seks. Die afgeleide werkwoord, 'sodomiseer' beteken dan ook om iemand anaal te penetreer.

Die term is afkomstig van die naam van die Bybelse stad Sodom waar vele vorme van seks gepraktiseer sou word, waarvan baie ook onvrywillig. Die storie van Sodom en Gomorra is in hoofstuk 18 en 19 van die boek van Genesis in die Bybel gedokumenteer.

Sodomie is in die vroeë Middeleeue in Europa as 'n sonde beskou. In die dertiende eeu is wetgewing ingevoer om sodomie met die dood te straf. Sommige lande het steeds wetgewing wat sodomie tot 'n misdaad verklaar. Baie westerse lande het egter meeste van die wette afgeskaf. Waar dit wel nog in effek is word dit meestal nie aktief toegepas nie.
Herne

**Herne** is 'n stad in Noordryn-Wesfale in die weste van Duitsland, met 'n bevolking van 164&nbsp;244 op 31 Desember 2011 en 'n oppervlakte van 51,4 km². Die eerste historiese verwysing na Herne dateer uit die jaar 880 en in 1897 het die stad stadstatus gekry. Sedert 1933 is Herne 'n stad met 'n bevolking van meer as 100&nbsp;000 en het in 1975 die stad Wanne-Eickel ontvang.

## Verwysings
Remscheid

**Remscheid** is 'n stad in Noordryn-Wesfale in die weste van Duitsland, met 'n bevolking van 109&nbsp;596 op 31 Desember 2011 en 'n oppervlakte van 74,6&nbsp;km². Die eerste historiese verwysing na Herne dateer uit die jaar 1173/89 en in 1808 het die stad stadstatus gekry. Op 1 Augustus 1929 het Remscheid verskeie gebiede ontvang en is sedertdien 'n stad met 'n bevolking van meer as 100&nbsp;000.

## Verwysings
Neuss

**Neuss** (Limburgs: *Nüss*, Latyns: *Novaesium*) is 'n stad in Noordryn-Wesfale in die weste van Duitsland, met 'n bevolking van 152&nbsp;010 op 31 Desember 2011 en 'n oppervlakte van 99,5 km². Neuss is in 16 v.C. deur die Romeine as *Novaesium* gestig en is een van die oudste stede van Duitsland. Neuss is sedert 1963 'n stad met 'n bevolking van meer as 100&nbsp;000. Die stad is aan die Ryn naby Düsseldorf geleë.

## Verwysings
Bram Fischer Internasionale Lughawe

**Bram Fischer Internasionale Lughawe** (IATA: **BFN**, ICAO: **FABL**) is 'n lughawe in Bloemfontein, Suid-Afrika.

Dit is na die kommunis Bram Fischer genoem. Die lughawe het in vroeëre jare (tot 1995) as die **JBM Hertzog-lughawe** en daarna as die **Bloemfontein Internasionale Lughawe** bekend gestaan. Pres. Jacob Zuma het die naamsverandering op Donderdag, 13 Desember 2012 aangekondig en dit as " 'n stap in die rigting van nasiebou wat 'n gedeelde erfenis en toekoms uitstraal" beskryf.

Die aanloopbaan word met die Lugmagbasis Bloemspruit gedeel. Die terminaalgebou is geleë by: 
## Lugrederye en bestemmings 
## Verwysings
Osnabrück

**Osnabrück** (Nederduits: *Ossenbrügge*, Latyns: *Ansibarium*) is die derde grootste stad in Nedersakse ná die hoofstad Hannover en Brunswyk in die weste van Duitsland, met 'n bevolking van 165&nbsp;021 op 31 Desember 2011 en 'n oppervlakte van 119,8 km². Die stad staan veral bekend vir die vredesverdrag, wat hier en in Münster op 24 Oktober 1648 ná die einde van die Dertigjarige Oorlog (tussen die Heilige Romeinse Ryk, Frankryk en Swede) gesluit is.

## Boorlinge 
* Olaf Scholz (*1958), eerste minister

## Verwysings
Klein-Letabarivier

Die **Klein-Letabarivier** is 'n takrivier van die Letabarivier in Limpopo, Suid-Afrika.

## Oorsprong 
Sytakke van die Klein-Letabarivier het hul oorsprong in die Soutpansberg.
Ná die samevloei van die Klein- en Groot-Letabariviere op die wesgrens van die Krugerwildtuin  heet dit die **Letabarivier**.

## Sytakke 
Die Klein-Letaba se sytakke soos die Seoketsi-, Nwandi- en Koedoesrivier is wye, droë sandlope vir die grootste deel van die jaar.

## Damme in die Klein-Letabarivier 
* geen

## Sien ook 
* :en:Luvubu and Letaba Water Management Area
16 v.C.

## Gebeure 
*Augustus vertrek na Gallië om daar vrede te bewerkstellig en stig 'n munt in Lugdunum.
* Die Romeine stig Augusta Treverorum, die huidige Trier, en die kasteel Novaesium, die huidige Neuss, twee van die oudste stede van Duitsland.

## Geboortes 
* 

## Sterftes 
* 

## Verwysings
Shingwedzirivier

Die **Shingwedzirivier** (ook **Xingwedzi** in moderne Tsonga-ortografie) is 'n rivier in Limpopo-provinsie, Suid-Afrika en Gaza-provinsie, Mosambiek.

Die rivier dreineer die plato aan die suidoostelike kant van die Soutpansberg. Die oorsprong is ongeveer 40&nbsp;km oos-suidoos van Thohoyandou. Dit vloei in 'n oostelike rigting deur die Laeveld en daarna deur die Krugerwildtuin.

Die Shingwedzi is 'n linkerhand-takrivier van die Olifantsrivier wat 12&nbsp;km stroomaf van die Massingirdam aansluit by die Olifantsrivier, daarna die Limpopo, voor dit suid draai en uiteindelik by Xai-Xai noordoos van Maputo in die Indiese Oseaan uitmond.

Oorbeweiding en besproeiing langs die rivier het deur die jare erge gronderosie veroorsaak, veral na harde reënbuie.

Die rivierbedding is 'n puik plek om vir Savanne-olifante op die uitkyk te wees, aangesien teeltroppe van 50 tot 60 algemeen hier waargeneem word.

duimnael|links|280px|Olifante les hul dors in die rivier in die Krugerwildtuin
## Sytakke 
Die belangrikste riviere in die Shingwedzibekken is:

* Bububuspruit
* Klein-Shingwedzirivier
* Mandzororivier
* Mphongolorivier
* Shisharivier
* Phugwanerivier
* Dzombospruit
* Mashokwespruit
* Tshamidzispruit

## Damme 
Twee damme is in die Shingwedzi in die Krugerwildtuin geleë, die Kanniedooddam (gesluit in 2018) en die Sirhenidam. Die Makuleke-dam is in die Mphongolorivier.

In 1978 is die Kanniedooddam 9 km stroomaf van die kamp gebou, maar 40 jaar later weer afgebreek, in lyn met 'n rehabilitasieprojek wat kunsmatige waterpunte vir diere beperk. Die kunsmatige voorsiening van water in 'n natuurlike droë streek het erosie en agteruitgang in die omgewing veroorsaak. Skaars herbivoorspesies soos die bastergemsbok het gely as gevolg van verhoogde weidingskompetisie deur volop grasvreters, en van predasie deur leeus wat eweneens hul gebiede uitgebrei het.

## Samevloei in Mosambiek 
* Die rivier vloei naby die noorde-oewer van die Massingirdam verby voordat dit 12&nbsp;km later by  by die Olifantsrivier aansluit.

## Verwysings
Ludwigshafen am Rhein

**Ludwigshafen am Rhein** is die tweede grootste stad in Rynland-Palts ná die hoofstad Mainz in die suidweste van Duitsland, met 'n bevolking van 165&nbsp;560 op 31 Desember 2011 en 'n oppervlakte van 77,7 km². Die stad is aan die Ryn naby Mannheim geleë. Tussen 1853 en 1946 het Ludwigshafen tot Beiere behoort. Die stad is ná Lodewyk I van Beiere vernoem.

## Persoonlikhede
* Ernst Bloch (1885 –1977), filosoof
* Torsten Haß (*1970), skrywer en bibliotekaresse
* Helmut Kohl (1930 –2017), bondskanselier van Duitsland

## Verwysings
Groot-Letabarivier

Die **Groot-Letabarivier** is die belangrikste sytak van die Letabarivier in die Limpopoprovinsie, Suid-Afrika. 

## Oorsprong 
Die voorlope van die **Groot-Letabarivier** ontspring reeds in Gauteng provinsie, asook in die Strydpoortberge suid van Tzaneen.

Ná die samevloei van die Klein- en Groot-Letabariviere by , op die Krugerwildtuin se westegrens, heet dit die **Letabarivier**.

## Sytakke 
* Janspruit
* Letsitelerivier
* Molototsi
* Nsamarivier
* Turfloop

## Damme 
*Ebenezerdam in die Letsitelerivier
*Tzaneendam in die Groot-Letabarivier

## Sien ook 
*:en:Luvubu and Letaba Water Management Area (en)
Würzburg

duimnael|links|Die Marienberg in Würzburg.

**Würzburg** (Mainfrankies: *Wötzburch*) is die vyfde grootste stad in Beiere ná die hoofstad München, Neurenberg, Augsburg en Regensburg in die suide van Duitsland, met 'n bevolking van 133&nbsp;808 op 31 Desember 2011 en 'n oppervlakte van 87,6&nbsp;km². Die stad is 120 kilometer suidwes van Frankfurt am Main, 115 kilometer nordwes van Neurenburg, 140 kilometer noordoos van Stuttgart en 180 kilometer noordoos van Mannheim geleë. Würzburg is veral bekend vir die Residensie, wat sedert 1981 'n Unesco-Wêrelderfenisgebied is.

## Verwysings
Offenbach am Main

**Offenbach am Main** is die vyfde grootste stad in die Duitse deelstaat Hesse ná Frankfurt am Main, Wiesbaden, Kassel en Darmstadt, met 'n bevolking van 135 692 (Desember 2016) en 'n oppervlakte van 44,9 km². 

Offenbach, geleë net suidoos van Frankfurt am Main, is in 1698 deur Hugenote-vlugtelinge gevestig wat hier onder meer 'n tabakbedryf op die been gebring het. Later het die stad 'n sentrum van die leerbedryf geword. Tans word die plaaslike ekonomie deur die dienstesektor oorheers. Die *Hochschule für Gestaltung (HfG)*, 'n tersiêre onderwysinstelling wat akademiese opleiding aan ontwerpstudente verskaf, bevorder die groei van die plaaslike ontwerpbedryf.

## Verwysings
Pforzheim

**Pforzheim** is 'n stad in Baden-Württemberg in die suide van Duitsland, met 'n bevolking van 124&nbsp;289 op 31 Desember 2017 en 'n oppervlakte van 98 km². Die stad is 25 kilometer suidoos van Karlsruhe en 37 kilometer noordwes van Stuttgart geleë. Pforzheim is oorspronklik deur die Romeine gestig en die naam is afgelei van die Latynse woord *Portus* vir "hawe".

Die stad is veral bekend vir die juwele- en klok-bedryf en word dus goud-, juwele- en klok-stad genoem. Pforzheim is in die noordelike Swartwoud en aan die verste punt van die Bertha Benz-gedenkroete geleë.

## Verwysings
Fürth

**Fürth** is 'n stad in Beiere in die suide van Duitsland, met 'n bevolking van 116&nbsp;317 op 31 Desember 2011 en 'n oppervlakte van 63,4&nbsp;km². Die stad is in die suide van Erlangen en in die noordweste van Neurenberg geleë. Die eerste historiese verwysing na Fürth dateer uit die jaar 1007 en op sy 1000ste verjaardag het die stad die bynaam "wetenskapstad" van die Beierse regering gekry.

## Verwysings
Reutlingen

**Reutlingen** is 'n stad in Baden-Württemberg in die suide van Duitsland, met 'n bevolking van 112&nbsp;735 op 31 Desember 2011 en 'n oppervlakte van 87,1 km². Die stad is 31 kilometer suid van Stuttgart en 57 kilometer wes van Ulm geleë. Sedert 1989 is Reutlingen 'n stad met 'n bevolking van meer as 116&nbsp;000 inwoners. Die stad is bekend as "poort van die Swabiese Alb".

## Verwysings
Engelharddam

Die **Engelharddam** is geleë in die Letabarivier, tussen Letaba- en Olifantsruskampe in die sentrale Krugerwildtuin, Limpopoprovinsie. Die dam se hoofdoel is om as 'n stuwal teen vloede en 'n stoorplek vir water in die Letabarivier te dien. Die dam is in die 1970's gebou met befondsing wat deur die Amerikaanse industrialis Charles Engelhard jr. verskaf is.
duimnael|links|330px|Damoppervlak vanaf 'n besigtigingspunt
## Sien ook 
* Lys van grootste damme in Suid-Afrika

## Verwysings
Erlangen

**Erlangen** is 'n stad in Beiere in die suide van Duitsland, met 'n bevolking van 106&nbsp;326 op 31 Desember 2011 en 'n oppervlakte van 77 km². Die stad is in die noorde van Fürth en Neurenberg geleë. Die eerste historiese verwysing na Erlangen dateer uit die jaar 1002 en in 1398 het die stad stadstatus gekry. Sedert 1974 is Erlangen 'n stad met 'n bevolking van meer as 100&nbsp;000 inwoners.

## Verwysings
Bergisch Gladbach

**Bergisch Gladbach** is 'n stad in Noordryn-Wesfale in die weste van Duitsland, met 'n bevolking van 105&nbsp;836 op 31 Desember 2011 en 'n oppervlakte van 83,1 km². Op 1 Januarie 1975 het Bergisch Gladbach verskeie gebiede ontvang en is sedert 1977 'n stad met 'n bevolking van meer as 100&nbsp;000 inwoners.

## Verwysings
Bronkhorstspruitdam

Die **Bronkhorstspruitdam** is 'n dam in die Bronkhorstspruit in Gauteng, Suid-Afrika. Die hoofdoel van hierdie dam  is om as 'n stuwal teen vloede en 'n reservoir vir water vir die dorp te dien. Die dam is sowat 10&nbsp;km suid van die dorp Bronkhorstspruit geleë.

Hierdie dam is in 1950 voltooi en het 'n volume van 57&nbsp;400&nbsp;000 kubieke meter en 'n oppervlakte van 9,61 vierkante kilometer. Die damwal is 35 meter hoog.

Die dam se oewers huisves verskeie ontspanningsoorde asook eksklusiewe behuisingsprojekte. Dit is 'n mekka vir bootry en watersport soos motorbootski, jetski en seil.

## Sien ook 
* Lys van grootste damme in Suid-Afrika

## Verwysings
Salzgitter

**Salzgitter** is 'n stad in Nedersakse in die weste van Duitsland, met 'n bevolking van 101&nbsp;750 op 31 Desember 2011 en 'n oppervlakte van 223,9 km². Die stad is suidwes van Brunswyk en Wolfsburg, suidoos van Hannover en noord van Göttingen geleë. Salzgitter is 'n belangrike industriële stad en bestaan in die huidige vorm sedert 1942.

## Verwysings
Ulm

**Ulm** is 'n stad in Baden-Württemberg in die suide van Duitsland, met 'n bevolking van 123&nbsp;672 op 31 Desember 2011 en 'n oppervlakte van 118,7 km². Ulm is veral bekend vir die Ulm Minster, op 'n hoogte van 161,53 meter die hoogste kerktoring ter wêreld. Die stad het een van die oudste burgerlike grondwette van Duitsland wat uit die jaar 1641 dateer.

Die eerste historiese verwysing na Ulm dateer uit die jaar 854, tussen 1802 en 1810 het dit deel uitgemaak van Beiere. Die gebied regs van die Donau vorm nou die stad Nieu-Ulm. Ulm is ook bekend as geboorteplek van Albert Einstein (1879-1955).

## Verwysings
Steelpoortrivier

Die **Steelpoortrivier** is 'n regtersytak van die Olifantsrivier in Limpopo, Suid-Afrika. 

## Oorsprong 
Die Steelpoortrivier ontspring op die plaas *Kwaggaskop* tussen Dullstroom, Stoffberg en Belfast in Mpumalanga.

## Monding 
Die samevloeiing met die Olifantsrivier is naby Kromellenboog by . 

## Sytakke 
Die hoofsytakke van die Steelpoortrivier sluit in die Dwarsrivier, Kliprivier, Watervalrivier en die Spekboomrivier.

## Damme 
Water van die rivier word naby Burgersfort in die De Hoopdam opgegaar.

## Verwysings 
## Eksterne skakels
Selatirivier

Die **Selatirivier** (ook plaaslik Ga-Selatirivier genoem) is 'n sytak van die Olifantsrivier in Limpopo, Suid-Afrika. 

## Oorsprong 
Die **Selatirivier** ontspring op die ruwe westelike hange van die Wolkberge, 'n deel van die Strydpoortberge, omtrent 20 km suidoos van Tzaneen ().

## Roete en takke 
Ná dit ontspring het in hierdie hoë reënvalgebied, vloei die rivier meestal ooswaarts vir 140 kilometer, deur landelike nedersettings en wildreservate, voordat dit sowat 7 kilometer suid van Phalaborwa by die Olifantsrivier aansluit. ().

Die Selatirivier se grootste sytakke is die Ngwabitsi- en Mulatiriviere, beide sluit van regs af aan.

In die droë seisoen is die rivierbeddding van die Selati ook droog vir die grootste deel van sy lengte. Die Selatirivier is erg besoedel in sy onderste lope te danke aan die mynbedrywighede in Phalaborwa.

## Damme in die bekken 
* Harmoniedam by , in die Ga-Selatirivier.
* Selatidam by , in die Ga-Selatirivier.
* Toursdam by , in die Ngwabitsirivier.

## Verwysings
Hendrick Motorsports

duimnael|Die Chevrolet SS motors van Jeff en Jimmie

**Hendrick Motorsports (HMS)**, oorspronklik genoem **All Star Racing**, is 'n huidige Amerikaanse motorrenspan wat in 1984 op die been gebring is deur Rick Hendrick. Die span kompeteer tans in die NASCAR Sprint Cup Series. As een van die top produksie-motorrenspanne, is Hendrick Motorsports reeds 10 keer bekroon as *Sprint Cup Series* eienaars en bestuurders kampioene, 3 keer met *Camping World Truck Series* eienaars en bestuurders titels, en eenkeer as *Nationwide Series* bestuurders bekroon. Die span behaal ook 209 *Sprint Cup Series*, 29 *Nationwide Series* en 25 *Camping World Truck*-reeks oorwinnings.

Die span het tans vier Sprint Cup Series Chevrolet SS motors vir Kasey Kahne, Jeff Gordon, Jimmie Johnson en Dale Earnhardt, Jr.

## Eksterne skakels 
* Amptelike webwerf
* Owner's page at racing-reference.info
Kaiserslautern

**Kaiserslautern** (Duits: ; plaaslik: *Lautre*) is 'n stad in Rynland-Palts in die suidweste van Duitsland, met 'n bevolking van 99&nbsp;662 op 31 Desember 2020 en 'n oppervlakte van 139,7&nbsp;km². Die stad is in die hartland van die Palts-streek 75 kilometer wes van Ludwigshafen am Rhein, 80 kilometer suidwes van Mainz en 75 kilometer oos van Saarbrücken geleë. Die eerste historiese verwysing na Kaiserslautern dateer uit die jaar 830 en in 1276 het koning Rudolf von Habsburg stadstatus aan Kaiserslautern toegeken. In sokkerkringe is die stad veral vir die plaaslike FC Kaiserslautern bekend. Dit was een van die gasheerstede tydens die FIFA Sokker-Wêreldbekertoernooi in 2006.

## Amerikaanse militêre basisse 
duimnael|links|In 2010 het die destydse Amerikaanse minister van verdediging Rober M. Gates 'n besoek aan die Amerikaanse hoërskool gebring
In Kaiserslautern en sy omgewing is 'n verskeidenheid militêre instellings van die Amerikaanse Leër (*United States Army*) en Lugmag (*United States Air Force*). Die meeste van altesaam 46&nbsp;000 aktiewe soldate, reserviste en burgerlike personeel, wat in Duitsland gestasioneer is, maak deel uit van die *Kaiserslautern Military Community*, die grootste Amerikaanse militêre basis in die buiteland. Daar word beraam dat tans sowat 57&nbsp;000 Amerikaners in Kaiserslautern of sy omgewing woonagtig is – veral omdat soldate dikwels hul gesinne saambring. Naby die stad, wat weens die vir Amerikaanse burgers moeilik uitspreekbare naam meestal kortweg *K-Town* genoem word, het die lugmagbasis Ramstein ontstaan waarna as die "Weste se vliegdekskip" verwys is.

## Verwysings 
## Eksterne skakels 
*  
*  Amptelike webwerf
Wolkberg

Die **Wolkberg** is 'n bergreeks in Limpopo, Suid-Afrika. Dit vorm die noordelike subreeks van die Drakensberg-stelsel. Die bergreeks strek ongeveer 30&nbsp;km in 'n NW/SO rigting noord van Sekhukhuneland. Die nabygeleë dorpe is Haenertsburg en Tzaneen.

## Geografie 
[duimnael|links|[NASA-foto van die Wolkberg]]

Die reeks vorm 'n hoë plato en reik 2126&nbsp;m hoog by die Ysterkroon, sy hoogste punt. Ander noemenswaardige pieke is die 2050&nbsp;m hoë Serala, 1838&nbsp;m hoë Mamotswiri, 1667&nbsp;m hoë Magopalone en 1611&nbsp;m hoë Selemole.

Talle klein bergstroompies het hulle oorsprong in die Wolkberg, asook die Mohlapitserivier  en die Selatirivier, sytakke van die Olifantsrivier.

## Ekologie 
Die weer kan baie vinnig verander van helder sonskyn en dan mistig word, met die hoogste piek in wolke gehul, vandaar die naam Wolkberg. Die omgewing is ruig bebos, met rotsbanke en diep, klam klowe met stroompies water. Seldsame vlinderspesies soos die Wolkberg-Zoeloe *(Alaena margaritacea)*, die Wolkberg-weduwee *(Dingana clara)* en die Wolkberg-sandman *(Spialia secessus)*, is vernoem na die bergreeks. Sommige spesies soos die vlinder *Lepidochrysops lotana* is slegs in die Wolkberg-gebied bekend. Die Wolkbergkransaalwyn (*Aloe thompsoniae*) is inheems aan die berg.

Die Wolkberg-wildernisgebied is 'n beskermde gebied in die bergreeks.

Sedert ongeveer die jaar 2000 word hierdie streek deur die pompombossie, 'n neotropiese indringersoort, aangetas.

## Sien ook 
* Lys van Bergpieke in Suid-Afrika

## Verwysings 
## Eksterne skakels 
*  Wolkberg Wilderness, naby Polokwane, Limpopoprovinsie 
*  Limpopoprovinsie Toerisme en Parkeraad se webblad oor die Wolkberg
Weenen-natuurreservaat

**Weenen-natuurreservaat** is geleë in die KwaZulu-Natal Middeland. Die reservaat is 5000&nbsp;ha groot en is 25&nbsp;km noordoos van Estcourt, 20&nbsp;km vanaf Colenso en 8&nbsp;km vanaf Weenen. Die Boesmansrivier vloei deur 'n vallei in die reservaat. Die hoogte bo seevlak wissel van 1&nbsp;000 tot 1&nbsp;240&nbsp;m.

## Klimaat 
Die reservaat is in 'n somerreënval gebied wat gemiddeld 56 donderstorms jaarliks beleef. Die gemiddelde reënval is 750&nbsp;mm per jaar maar kan aansienlik afwyk en dit word tot 37°C gedurende die somer.

## Plantegroei 
Die noordelike gedeelte van die reservaat staan bekend as die Tugeladoringveld; dit bestaan uit grasvelde met digte *Acacia* bome in sommige plekke soos die

Babool (Acacia nilotica) flowers at Hodal W IMG 1163.jpg|Lekkerruikpeul  (*Acacia nilotica*),
Eat267.jpg|Haak-en-steek  (*Acacia tortilis*) en die
Kirstenbosch - Acacia sieberiana.jpg|Papierbasdoring  (*Acacia sieberana*).

In die Boesmansriviervallei kom die volgende bome voor:

Natal vy (*Ficus natalensis*)

Cussonia spicata.jpg|Kiepersol (*Cussonia spicata*),
Euphorbia ingens.JPG|Naboom (*Euphorbia ingens*),
Olivesfromjordan.jpg|Olienhout (*Olea europaea*)  en die
WeepingScotia06.JPG|Huilboerboon  (*Schotia brachypetala*).

## Vislewe 
Inheemse visse wat voorkom is die Driekol-ghieliemientjie (*Barbus trimaculatus*), KwaZulu-Natalse geelvis (*Labeobarbus natalensis*)  en die Afrika-bontpaling (*Anguilla bengalensis*).

Uitheemse visse soos die 
Common carp.jpg|karp (*Cyprinus carpio*),
Grass-Carp1web.jpg|graskarp (*Ctenopharyngodon idella*) en
Largemouth.JPG|grootbekbaars (*Micropterus salmoides*)

kom ook voor maar die graskarp is skaars.

## Bron 
*
Wilgerivier (Olifants)

''Hierdie blad handel oor die Wilgerivier wat 'n sytak van die Olifantsrivier is. Vir ander riviere met dieselfde naam, sien Wilgerivier.*

Die **Wilgerivier** (Engels: *Wilge River'') is 'n sytak van die Olifantsrivier. 

## Roete 
Die Wilgerivier se oorsprong is ongeveer 15&nbsp;km wes-noordwes van Leandra, in die grasvelde op die hoëveld naby Springs in Gauteng. Dit vloei algemeen noordwaarts en sy hooftak, die Bronkhorstspruit, sluit by sy linkerkant aan ongeveer 25&nbsp;km stroomaf van die dorp Bronkhorstspruit. Dit vloei noordoos en sluit aan by die Olifantsrivier omtrent 12&nbsp;km stroomop van Loskopdam.  

## Ander sytakke
*Devonrivier
*Kendalrivier 
*Kromdraaispruit
*Saalboomspruit

## Bronnelys 
* South Africa Road Atlas. Mapstudio. 

## Verwysings 
## Eksterne skakels 
* Google-kaart van die Wilgerivier se monding by Geonames.org (cc-by)
Barolong

**Barolong** (of *baRolong*) kan na een van die volgende verwys:

* Die Rolong-stam van Suid-Afrika.
* Barolong, 'n distrik van Botswana.
* 'n Stoomskip (sien Doks van Glentana).
Rolong

: *Die artikel is oor die stam, vir ander gebruike, sien Barolong.*
duimnael|regs|Molema, Barolong-hoofman

**Rolong** is die stamnaam vir die Tswanas (*Barolong*) wat in die noord-weste van Suid-Afrika, hoofsaaklik in Mafikeng (die *Barolong boo rra Tshidi*) woon. Ander *Barolong*-gemeenskappe kan in Lotlhakane en Thaba Nchu (*Barolong ba ga Moroka*) gevind word.

Die eerste Rolong-hoofman was *Morolong*, wat baie jare terug geleef het. Die stam het hulle naam van hom gekry.
Die Rolong-hoofmanne Moroka (James Moroka) en Dr. Silas Molema het 'n belangrike rol in die vorming van die ANC gespeel.

Die Voortrekkers is deur die Rolongstam bygestaan en van osse voorsien om hulle trek voort te sit. Dit volg na 6,000 Ndebeles 'n aanslag op die laer van Hendrik Potgieter gemaak het. Hulle kon nie die verskansing binnedring nie, maar het al die beeste, osse en perde geplunder.
Wilgerivier

**Wilgerivier** kan na een van die volgende verwys:

# Wilgerivier (spruit in die Wes-Kaap, 33,56°S, 20,67°O), 
# Wilgerivier (Wes-Kaap, 33,50°S, 22,98°O), 
# Wilgerivier (Oos-Kaap, 33,48°S, 24,40°O), 
# Wilgerivier (spruit in die Oos-Kaap, 32,60°S, 25,45°O), 
# Wilgerivier (Vrystaat, 28,23°S, 29,55°O), 
# Wilgerivier (Vaal), 
# Wilgerivier (Olifants),
Parallelogram

duimnael|250px|'n Parallelogram

'n **Parallelogram** is 'n vierhoek waarvan twee paar teenoorgestelde sye parralel loop. Dit is verwant aan 'n trapesium, maar 'n trapesium is 'n vierhoek waarvan ten minste een paar teenoorgestelde sye parallel loop.

## Area of oppervlak 
duimnael|250px|Die oppervlak van die parallelogram is die blou area, dit is die binnekant van die parallelogram.

Die oppervlak van 'n parallelogram kan as volg verkry word:

*Die oppervlak *K*  van die onderste parallelogram (die blou area) is die totale area van die reghoek minus die area van die twee oranje driehoeke.
:Die area van die vierkant (blou en oranje) is:
::A_\text{rect} = (B+A) \times H\,

:en die area van een oranje driehoek is:
::A_\text{tri} = \frac{1}{2} A \times H. \,

:Dus is die area van die parallelogram:
::
\begin{align}
K &= A_\text{rect} - 2 \times A_\text{tri} \\
&= \left( (B+A) \times H \right) - \left( A \times H \right) \\
&= B \times H \\
\end{align}

*'n Ander formule vir die area, vir twee sye *B* en *C* en hoek θ, is
::K = B \cdot C \cdot \sin \theta.\,
Jan van Riebeeck-standbeeld

duimnael|Die Jan van Riebeeck-standbeeld in Kaapstad.
duimnael|regs|190px|Die standbeeld op sy oorspronklike staanplek aan die onderpunt van die Heerengracht, 1916.

Die **standbeeld** ter ere **van Jan van Riebeeck** staan langs die Maria van Riebeeck-standbeeld in die Heerengracht in Kaapstad. Albei beelde staan met hul rug na die see en kyk in die rigting van Tafelberg (suid).

Hierdie beeld is 'n skenking van Cecil John Rhodes aan die stad Kaapstad. Hy het die Skotse beeldhouer John Tweed die reuse som van £1000 vir die beeld betaal. Een voorwaarde was dat Tweed se naam nêrens op die beeld mag verskyn nie en dat die beeld groter as lewensgroot moes wees. Daarby staan die beeld op 'n voetstuk van Kaapse graniet van 4¼ m hoog wat ontwerp is deur 'n argitek waarmee Tweed bevriend was. Dit het die koste verder opgestoot.

Op 18 Mei 1899 is die bronsbeeld onthul deur burgemeester T. Ball in die teenwoordigheid van die volle Kaapstadse stadsraad, politici en lede van die publiek, maar in die afwesigheid van Rhodes, wat op daardie tydstip in Europa was.

Rhodes het die plek aangewys waar die standbeeld moes staan en dit was waar aanvaar is Van Riebeeck voet aan wal gesit het. Weens die ontwikkeling van die hawe en die groei van die stad het die beeld weens die wolkekrabbers sleg te lê gekom. Mettertyd is die Heerengracht ontwikkel met 'n groot verkeersirkel en in 1969 is die beeld van Maria de la Queillerie regs van haar man staangemaak.

Daar bestaan geen prent van Van Riebeeck waarvan met alle sekerheid gesê kan word dat dit 'n afbeelding is van die stigter van die verversingspos aan die Kaap nie.  In die beeld is Van Riebeeck se swaard in die skede en het hy sy kierie in die regterhand. Die kleredrag in die beeld is nie heeltemal korrek nie. Oorhangende skouerstukke was in die middel van die 17de eeu reeds uit die mode. Na Van Riebeeck se vertrek na Java het die kniebroek en die styl van sy baadjie eers gewild geword. Vere op die hoed was juis toe in die mode, maar dit ontbreek in die beeld.

Voorheen het daar elke jaar op 6 April, Van Riebeeckdag of Stigtersdag, 'n kranslegging by die beelde van Jan en Maria van Riebeeck plaasgevind.

In sy gedig "Oor monnemente gepraat" sê Peter Blum:

In die munisipale kantore in Culemborg is 'n borsbeeld van Van Riebeeck. Dit is 'n geskenk deur die stadsraad van Kaapstad.

## Bibliografie 
* Standard Encyclopaedia of Southern Africa, deel 11. Kaapstad: Nasou, 1975. 
* Van Tonder, J.J. (red.): Veertien gedenktekens van Suid-Afrika. Kaapstad: N.B.B., 1961.
Driekol-ghieliemientjie

Die **Driekol-ghieliemientjie** (*Barbus trimaculatus*) is 'n varswater vis wat voorkom in riviere aan die ooskus van Afrika vanaf die Ruvumarivier in Tanzanië tot by die Umvotirivier in KwaZulu-Natal. Hulle kom ook voor in die Oranje- en Kuneneriviere en die Zambiese gedeelte van die Kongorivier. Hulle het ook voorgekom in die Okavangorivier en sekere gedeeltes van die Zambezirivier maar is verdring deur die Streepstert-ghieliemientjie.

## Voorkoms 
Die vis het twee lang baarde en is silwer kleurig met 'n goue skynsel gedurende die broeityd. Daar is drie duidelike swart kolle op die lyf en basis van die stertvin. Die vis word tot 150&nbsp;mm lank.

## Habitat 
Die vis leef in 'n verskeidenheid habitats; die meeste het plantegroei in. Hulle vreet insekte en ander klein organismes. Die visse broei in die somer; skole wyfies beweeg stroom-op net na die reën om kuit te skiet. 'n Enkele wyfie lê tot 8&nbsp;000 eiers op 'n slag.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-trimaculatus.html
Werk

duimnael|300px|Fabriekswerker
duimnael|300px|Die skildery, *Labor* deur Charles Sprague Pearce (1896).

**Werk** is liggaamlike en geestelike inspanning wat daarop gerig is om iets te doen of te maak. Werk kan ook verwys na dit wat mense doen of gedoen moet word - met of sonder betaling.

Die produkte van werk sluit in:
* werkstuk
* opus (komposisie)
* oeuvre (somtotaal van 'n kunstenaar se werke)

Mense gaan gewoonlik na 'n werkplek waar hulle werk. Die werkplek is dus 'n plek waar kundiges bymekaarkom om 'n spesifieke werk te beoefen. Die werkplek word ook toegerus om die betrokke aktiwiteite te ondersteun.

## Sien ook 
* Die toekoms van werk
* Werkloosheid
* Werkersdag
* Werkvloei
* Werksverdelingstruktuur

## Eksterne skakels 
*
Barolong, Botswana

: *Die artikel is oor die distrik, vir ander gebruike, sien Barolong.*

**Barolong** is 'n distrik van Botswana. Volgens die 2011 sensus woon hier 54831 mense, waarvan 26683 mans en 28148 vrouens is. 

## Dorpe 
Dorpe in die distrik sluit in:
* Good Hope
* Mmathethe
* Pitsane Siding
* Digawana
* Mabule
* Pitshane Molopo
* Rakhuna
* Ramatlabama
* Lorwana
* Mokatako
* Hebron
* Metlobo
* Gathwane
* Sekhutlane
* Magoriapitse
* Pitsana-Potokwe
* Mmakgori
* Metlojane
* Tshidilamolomo
* Kgoro
* Tlhareseleele
* Mokgomane
* Sedibeng
* Phihitshwane
* Tswaaneng
* Ditlharapa
* Lejwana
* Mogojogojo
* Dinatshana
* Leporung
* Papatlo
* Gamajalela
* Logagane
* Bethel
* Marojane
* Motsentshe
* Ngwatsau
* Malokaganyane
* Molete
* Borobadilepe
* Sheep Farm
* Madingwana
* Mogwalale
* Tswanyaneng
* Musi
* Dikhukhung
* Kangwe
* Tswagare-Lothoje-Lokalana
* Makokwe

## Bronne 
* http://www.cso.gov.bw/media/2011%20Census%20_Alphabetical%20Index%20of%20Districts.pdf 
* http://www.cso.gov.bw/media/2011%20Census%20_Alphabetical%20Index%20_Population%20of%20Villages.pdf
* http://www.cso.gov.bw/media/2011%20Census%20_Alphabetical%20Index%20_Population%20of%20Localities.pdf 
* http://earth-info.nga.mil/gns/html/cntyfile/bc.zip
Tweerivier-rooivlerkie

Die **Tweerivier-rooivlerkie** (*Barbus erubescens*) is 'n varswater vis wat endemies is aan die Tweerivier, 'n sytak van die Olifantsrivier in die Namakwaland van Wes-Kaap. In Engels staan die vis bekend as die *Twee river redfin*.

## Voorkoms 
Die vis is olyfbruin aan die bokant en silwer-wit aan die onderkant met 'n donkerder horisontale streep oor die middel van die lyf. Daar is twee pare baarde om die mond en beide geslagte kry tuberkels op die kop en rug tydens broeityd. Die vis word tot 95&nbsp;mm lank.

## Habitat 
Die vis leef in skole in poele en in dieper, vinnig vloeiende dele van riviere. Die onvolwasse visse leef soms met die Kaapse galaxias (*Galaxias zebratus*) saam. Hulle vreet water en ander insekte vanaf die oppervlakte. Die vis broei in die somer waar die mannetjies op die bodems van vloeiende water versamel.

## Bewaring 
Die spesie word kritiek bedreig deur waterbesoedeling en wateronttrekking en tesame met die verdringing deur uitheemse spesies is die voortbestaan van die vis onseker.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Barbus-erubescens.html
Oranjevlerk-ghieliemientjie

Die **oranjevlerk-ghieliemientjie** (*Barbus eutaenia*) is 'n varswatervis wat wydverspreid voorkom. In Suider-Afrika kom hulle voor in die Kunenerivier, Okavangorivier en die Zambezirivier en verder suid aan die ooskus tot by die Pongolarivier. Die vis kom ook voor in die Cuanzarivier in Angola en die Tanganjikameer. In Engels staan die vis bekend as die *Orangefin barb*.

## Voorkoms 
Die vis het 'n groot bek met twee pare baarde om die mond en daar is 'n laag donker skubbe om die basis van die dorsale vin. Die vis is olyfkleurig aan die bokant, silwer witterig aan die onderkant met geel of oranje vinne. Daar is 'n breë horisontale band op die lyf van die vis vanaf die snoet tot by die stertvin. Daar is *skadubande* aan weerskante van die breë band. Die vis word tot 140&nbsp;mm lank.

## Habitat 
Die vis leef in helder-vloeiende water, gewoonlik in rotsagtige gebiede in hoofstrome. Hulle vreet insekte. Dit is 'n gewilde akwariumspesie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Barbus eutaenia* by FishBase
Sigsag-ghieliemientjie

Die **Sigsag-ghieliemientjie** (*Barbus miolepis*) is 'n varswater vis wat voorkom in die Okavangorivier en die boonste gedeeltes van die Zambezi-, Kafue- en die Kongoriviere. In Engels staan die vis bekend as die *Zigzag barb*.

## Voorkoms 
Die vis lyk baie soos die Oranjevlerk-ghieliemientjie. Daar is twee pare baarde om die mond en die vis is olyfkleurig aan die bokant, silwer aan die laer sy gedeeltes en die onderkant terwyl die vinne geel is. Daar is 'n donker swart sigsag vormige streep wat horisontaal oor die lyf strek. Daar is ook *skadu* strepe weerskante van die streep. Die vis word 125&nbsp;mm groot.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-miolepis.html
Koperstreep-ghieliemientjie

Die **Koperstreep-ghieliemientjie** (*Barbus multilineatus*) is 'n varswater vis wat voorkom in die Kunenerivier, Okavangorivier en die boonste en middelste gedeeltes van die Zambezi- en Kafueriviere. Dit kom ook voor in die Kongorivier naby die Bangweulu-meer in Zambië. In Engels staan die vis bekend as *Copperstripe barb*.

## Voorkoms 
Die vis het 'n kort lyf met twee pare baarde om die bek en word slegs 45&nbsp;mm lank. Die vis is olyfbruin aan die bokant met silwer kante. Die voorste straal in die dorsale vin is swart terwyl die vinne geel is. Daar is 'n donker streep vanaf die punt van die snoet tot by die basis van die stertvin. Daar is drie skadu strepe bo en twee onder die hoof streep. Gedurende  die broeityd kry die mannetjies 'n helder koper horisontale band oor die hele lyf.

## Habitat 
Die vis leef in vlak water, vloedvlaktes en aan die kante van riviere wat vol plantegroei is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-multilineatus.html
Wilhelmshaven

**Wilhelmshaven** (Nederduits: *Willemshaven*) is 'n stad in Nedersakse in die weste van Duitsland, met 'n bevolking van 80&nbsp;642 op 31 Desember 2012 en 'n oppervlakte van 106,91 km². Die stad is tans die grootste basis van die Duitse seemag en die tweede grootste van die weermag. Wilhelmshaven is Duitsland se diepste diepseehawe en die belangrikste olie-hawe van die land.

Die stad is op 17 Junie 1869 as die eerste Pruisiese en Duitse vloothawe gestig en het in 1873 stadstatus gekry. In die nag van 29 op 30 Oktober 1918 het die November-rewolusie met die matroos-opstand begin. Dit het dae later tot die einde van die Eerste Wêreldoorlog en van die monargie in Duitsland gelei. Tussen 1938 en 1979 het Wilhelmshaven 'n bevolking van meer as 100&nbsp;000 inwoners gehad.

## Tweede Wêreldoorlog 
Gedurende die Tweede Wêreldoorlog het die Geallieerdes twee derdes van die stad se geboue verwoes terwyl die hoofteiken, die Duitse Vloot se skeepswerf, operasioneel gebly het tydens die oorlog - ondanks die ernstige skade wat deur lugaanvalle aangerig is. Op 28 April het die Kanadese Eerste Leër vir Emden en Wilhelmshaven verower. Die hele garnisoen, insluitend 200 skepe van die vloot, het oorgegee. 

Wilhelmshaven is op 6 Mei 1945 deur die 1ste Poolse Pantserdivisie beset wat in Skotland saamgestel is en onder bevel van Stanisław Maczek was. Die Pole het, as deel van die Gealieerde besetting, tot in 1947 hier aangebly.

## Verwysings
Cuxhaven

**Cuxhaven** (Nederduits: *Cuxhoben*) is 'n stad in Nedersakse in die weste van Duitsland, met 'n bevolking van 50&nbsp;055 op 31 Desember 2011 en 'n oppervlakte van 161,91 km². Die eerste historiese verwysing na die stad dateer uit die jaar 1570 en op 15 Maart 1907 het Cuxhaven stadstatus gekry. Die stad is aan die monding van die Elbe in die Noordsee geleë. Vanaf die 13de eeu tot 1937 het Cuxhaven tot Hamburg behoort.

## Verwysings
Suzhou, Jiangsu

**Suzhou** (Chinees: 苏州) is 'n stad in die Chinese provinsie Jiangsu met 'n prefektuurbevolking van 12&nbsp;748&nbsp;252 in 2020. Die stad is net wes van Sjanghai geleë in die Yangtze-delta naby die kus van die Oos-Chinese See en is danksy sy ligging een van China se vinnigsgroeiende stede.

Die stad het 'n lang en ryk geskiedenis van meer as 2500 jaar en is veral bekend vir sy kanale, daarom word Suzhou ook die "Venesië van die ooste" of "Venesië van China" genoem. Die klassieke tuine van Suzhou is in 1997 deur UNESCO as 'n wêrelderfenisgebied gelys.

## Eksterne skakels 
*   Amptelike UNESCO bladsy
*   Vul die Plaaslike Gazet van Wu Prefektuur
Kaifeng

**Kaifeng** (Vereenvoudigde Chinees: 开封; Tradisionele Chinees: 開封; pinyin: *Kāifēng*) is 'n stad in die Chinese provinsie Henan met 'n bevolking van 4&nbsp;824&nbsp;016 in 2020. Die stad is oos van Zhengzhou aan die Geelrivier geleë. Die stad het 'n lang en ryk geskiedenis van meer as 2500 jaar en het vanaf 960 tot 1127 as die hoofstad van China gedien.

## Verwysings 
## Eksterne skakels 
*  
*  Amptelike webwerf van Kaifeng
Qingdao

**Qingdao** (Chinees: 青岛) of *Tsingtao* (Duits: *Tsingtao*) is 'n stad in die Chinese provinsie Sjandong met 'n bevolking van 8&nbsp;715&nbsp;100 in 2010. 

Die stad was vanaf 1898 tot 1914 'n kolonie van die Duitse Keiserryk en is tydens die Eerste Wêreldoorlog deur Japannese magte verower. In 1928 is Qingdao weer by die Republiek China ingesluit, maar in die Tweede Chinees-Japannese Oorlog het Japan die stad weer beset. In 1949 het die Volksrepubliek China die stad weer terug ontvang.
Clanwilliam-rooivlerkie

Die **Clanwilliam-rooivlerkie** (*Barbus calidus*) is 'n varswatervis wat endemies is aan die Olifantsrivier in die Namakwaland van die Wes-Kaap. In Engels staan die vis bekend as die *Clanwilliam redfin*.

## Voorkoms 
Die vis se kop is gepunt met groot oë en daar is ook twee baarde om die mond. Die vis is bruin aan die bokant, silwer aan die onderkant met 'n breë donker band wat horisontaal strek oor die lyf vanaf die kieue tot by die stert. Daar is onreëlmatige donker kolle op die bokant van die vis. Die basis van die vinne is helderrooi. Die vis word 82&nbsp;mm lank.

## Habitat en broeigedrag 
Die vis leef in groot, diep poele in helder strome. Hulle vreet hoofsaaklik insekte wat hulle vang op die wateroppervlakte. Gedurende die broeiseisoen in die somer, ontwikkel beide geslagte tuberkels op die kop en rug. 

## Bewaring 
Die spesie is bedreigd en word deur die IUBN geklassifiseer as 'n kwesbare spesie. Hul grootste vyand is die uitheemse baars, familie *Micropterus*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-calidus.html
Carolusberg

duimnael|regs|300px|Van der Stel se kopermyn op Carolusberg.

Die **Carolusberg** is met 1344 m bo seevlak die hoogste punt in die Goegap Natuurreservaat in die Noord-Kaap, sowat 11 km oos van Springbok. Simon van der Stel se kopermyn is op die berg geleë.

Die stuk land behoort aan die O'okiep Kopermaatskappy. Kommandeur Van der Stel het die myn in 1685 op 'n ekspedisie na die Koperberge gesink.

Dit is op 24 April 1959 deur die destydse minister van Onderwys, Kunste en Wetenskap, J. J. Serfontein as 'n monument verklaar.

## Eksterne skakels 
* Kaart wat Carolusberg aandui